
"Múlt a jelenben"

Dolgozatom megírásának motivációja a kíváncsiság volt aziránt, hogy a „múlt” nagy pedagógiai koncepciója - konkrétan Kodály Zoltán pedagógiai munkássága - összehasonlítható-e, megfeleltethető-e a „jelen” modernnek számító törekvéseinek, így a kooperativitásnak, a kompetencia alapú oktatásnak és a projektoktatásnak, továbbá, hogy a digitális tananyagok milyen módon illeszthetők a zeneoktatásba.
 
Irányként azt jelöltem meg, hogy egy-egy területen végighaladva, sorra vettem annak fő jellemzőit, azonnal párhuzamba állítva Kodály Zoltán odaillő pedagógiai iránymutatásával.
 
Párhuzamosan haladtam a módszertani pontokkal, az elméleti anyagokkal és a gyakorlati megvalósulással. Minden modern pedagógiai jellemzőnél rámutatok arra, hogy az milyen módon valósult meg már korábban Kodály Zoltán elméletében, s ezeket az ő szavaival alá is támasztom.
 
A dolgozat tartalmaz egy „Legyen a zene mindenkié!” c. saját készítésű, általam elképzelt projektet, mely céljául a Kodály-életmű, népzene, népművészet szélesebb körű terjesztését, megszerettetését tűztem ki, ugyanakkor az előkészítés és megvalósítás során a modern pedagógiai irányzatokat használja.
 
„Nincs új a Nap alatt!”.



